stanford-oval/wikipedia huggingface dataset:
Kroatian politiikka
Poliittinen järjestelmä

Kroatian perustuslaki hyväksyttiin 22. joulukuuta 1990. Kroatian poliittinen järjestelmä on tasavaltainen, ja vuodesta 2000 se on ollut parlamentaarinen. Sitä ennen se oli 1990–2000 semipresidentiaalinen.
Kroatian valtionpäämies on presidentti. Presidentin virkakausi on viiden vuoden mittainen, ja presidentti voi maksimissaan istua kaksi kautta. Presidentti on asevoimien ylipäällikkö ja nimittää pääministerin tehtäväänsä. Hän myös linjaa ulkopolitiikkaa hallituksen kanssa ja vahvistaa puolustusvoimien komentajat sekä diplomaattisten edustustojen päälliköt tehtäviinsä. Presidentillä on Kroatiassa vahva asema mielipidevaikuttajana. Tammikuussa 2020 presidentiksi valittiin Zoran Milanovićc, joka voitti presidentinvaalien toisella kierroksella istuvan presidentin Kolinda Grabar-Kitarovićin. Uusi presidentti oli vuosina 2011–2016 toiminut Kroatian pääministerinä.
Kroatian hallituksella on toimeenpanovalta, ja sitä johtaa pääministeri, jonka lisäksi siihen kuuluu yksi tai useampi varapääministeri ja muita ministereitä. Hallitus on vastuussa parlamentille, jolle se esittää lakeja ja muita säädöksiä sekä budjetin. Hallitus toimeenpanee lakeja ja muita parlamentin tekemiä päätöksiä, johtaa sisä- ja ulkopolitiikkaa, ohjaa valtionhallinnon työtä, huolehtii valtion taloudellisesta kehityksestä ja ohjaa julkisten palveluiden kehittymistä. Vuonna 2016 pääministeriksi valittiin Andrej Plenković.
Kroatian parlamentilla Saborilla on lainsäädäntävalta. Parlamentin jäsenet valitaan neljäksi vuodeksi kerrallaan, ja perustuslain mukaan kansanedustajia pitää olla vähintään 100 ja enintään 160. Edustajat tulevat pääosin Kroatiasta, mutta parlamentissa on varattu paikkoja myös ulkomailla asuville kroatialaisille. Parlamenttia johtaa puhemies, jolla on vähintään yksi varapuhemies. Parlamentti päättää muun muassa perustuslain soveltamisesta ja lisäyksistä, hyväksyy lakeja, ottaa käyttöön valtionbudjetin ja dokumentit, joissa käsitellään parlamentin käytäntöjä.
Vaalit ja puolueet

Kroatiassa on yleinen äänioikeus, ja maassa on monipuoluejärjestelmä.  Perustuslaissa on määritelty, että kansalla on oikeus valita edustajansa kansanvaalien perusteella. Yksikamariseen parlamenttiin äänestetään ehdokkaita 12 vaalipiiristä suhteellisen vaalitavan mukaan. Maa on varsinaisesti jaettu 10 vaalipiiriin, joista valitaan jokaisesta 14 kansanedustajaa. Näiden lisäksi ulkomailla asuvat kroatialaiset äänestävät korkeintaan 14 edustajaa ja vähemmistöt 8 edustajaa. Äänet jaetaan D’Hondtin menetelmän mukaan, ja äänikynnys on viisi prosenttia. Presidentti puolestaan valitaan suoran kansanvaalin mukaan. Vaali on kaksivaiheinen, jos ensimmäisellä kierroksella yksikään ehdokkaista ei saa enemmistön ääniä.
Puoluepolitiikkaa leimaa voimakas vastakkainasettelu sekä hyvin kärjekäs retoriikka. Puoluejärjestelmää leimaavat myös useat vähemmistöjä edustavat puolueet ja alueelliset puolueet, jotka painottavat politiikassaan oman alueensa asioita. Voimakkaimmat puolueet ovat itsenäistymisen jälkeen olleet sosiaalidemokraattinen puolue SPD ja Kroatian demokraattinen liitto HDZ. SDP:n vuoden 2015 vaalitappion jälkeen HDZ:n johtamat keskusta-oikeistolaiset ja keskustalaiset puolueet ovat vieneet vallan keskusta-vasemmistolaiselta SDP:n blokilta.
Vuoden 2020 parlamenttivaaleissa valittiin 151 edustajaa parlamenttiin. HDZ sai paikoista 66. Vaaleja varten muodostettu Restart koalicija -koalitio sai 41 paikkaa. Niistä 32 meni SDP:lle ja loput 9 koalition muille puolueille. Folklaulaja Miroslav Škoron johtama Domovinski pokret sai 16 paikkaa, konservatiivinen Silta 8 paikkaa ja punavihreä Možemo 7 paikkaa. Lisäksi muutamalle pienemmälle puolueelle meni pari paikkaa.
Paikallishallinto

Kroatia on jaettu 20 piirikuntaan ja edelleen useisiin kuntiin. Pääkaupunki Zagrebilla on piirikuntaa vastaava asema. Nykyinen paikallishallinto on vuodelta 1997, jolloin vuonna 1992 asetettua järjestelmää muutettiin. Vuoden 2006 lain mukaan Kroatiassa on puolestaan 428 kuntaa, joista 127:llä on kaupunginoikeudet.
Oikeuslaitos

Kroatian oikeuslaitos on kolmiasteinen, ylimpänä on korkein oikeus ja sen alapuolella ovat piirikunnalliset ja kunnalliset oikeudet. Perustuslakituomioistuin käsittelee perustuslakiin liittyvät asiat. Oikeuslaitos on saanut runsaasti vaikutteita Itävalta-Unkarin ajoista, ja sen kehys on rakentunut itävaltalaisten instituutioiden pohjalle.
Korkein oikeus vastaa Kroatian lain yhdenmukaisesta tulkinnasta ja kaikkien kansalaisten tasa-arvoisesta kohtelusta lain edessä. Korkeimman oikeuden presidentin virkakausi on nelivuotinen. Parlamentti valitsee ja toisaalta myös vapauttaa presidentin tehtävistään tasavallan presidentin ehdotuksesta. Korkeimman oikeudet tuomarit nimittää puolestaan parlamentin valitsema juridinen neuvosto.
Kroatian perustuslakituomioistuin on erillinen oikeuslaitos, joka tulkitsee lakien yhtäpitävyyttä perustuslakiin. Se valvoo siis perustuslaillisuutta ja ratkaisee lainsäädännöllistä, toimeenpanevaa ja tuomiovaltaa käyttävien tahojen erimielisyyksiä. Se myös päättää presidentin virkasyytteistä sekä valvoo poliittisten puolueiden ohjelmien perustuslaillisuutta ja lakien ja kansanäänestysten laillisuutta.
Kroatian oikeuslaitosta on 2000-luvulla uudistettu Euroopan unioniin liittymisen takia. Maassa on muun muassa vähennetty tuomioistuimia, mutta Kroatiassa on tuomareiden ja tuomioistuimien määrä henkilöä kohti Euroopan suurimpia. Tästä huolimatta oikeuslaitos on EU:n tehottomampia. Tapaukset kasaantuvat tuomioistuimiin, ja oikeudenkäynnit usein venyvät. Esimerkiksi siviilioikeudenkäyntien käsittelyaika Kroatiassa oli Euroopan neuvoston vuoden 2012 raportin mukaan keskimäärin 462 päivää, kun se EU:n 10 ensimmäisessä jäsenmaassa oli 231 päivää.
Oikeudenkäyntien hitauden lisäksi kansalaisten luottamusta oikeuslaitokseen heikentää myös poliitikkojen ja muiden tunnettujen henkilöiden oikeusjuttujen alhainen onnistumisprosentti. EU:n vuoden 2018 tilastojen mukaan vain 23 prosenttia kroatialaisista uskoi oikeuslaitoksen olevan riippumaton. Lukema on EU-maiden alhaisin. Monien poliitikkojen oikeudenkäynnit ovat 2010-luvulla venyneet, ja monet ovat myös vapautuneet. Entinen pääministeri Ivo Sanader pidätettiin vuoden 2011 puolivälissä, ja hänen sanottiin varastaneen yli sadan miljoonan kunan arvosta julkisia varoja. Sanaderin oikeudenkäynti kesti useita vuosia, ja päätökset kumottiin useita kertoja eri oikeusasteissa, ennen kuin hänet saatiin tuomittua. Talousministeri Martina Dalić ja finanssiministeri Zdravko Marić vapautettiin puolestaan syytteistä, vaikka he rikkoivat eturistiriitasääntöjä antaessaan pelastuspaketin maatalousyhtiö Agrokorille.
Oikeuslaitoksen itsenäisyyttä on Kroatiassa kritisoitu, mihin on ollut suurimpana syynä, että monet vielä 2000-luvullakin virassa olleet tuomarit oli valittu poliittisin perustein 1990-luvulla. Oikeuslaitoksessa on kuitenkin 2000-luvun alun aikana ollut merkittäviä uudistuksia EU:n asettaman paineen takia.
Asevoimat

Kroatia ei ole militaristinen valtio, ja se luottaa turvallisuudessaan Naton takaamaan suojaan. Naton jäseneksi Kroatia pääsi vuonna 2009. Kroatian asevoimat perustettiin 1990-luvun alussa laajan, erityisesti Yhdysvalloista tulleen, kansainvälisen tuen avulla. Kroatialla ei ollut asevoimia vielä vuonna 1991, kun se julistautui itsenäiseksi. Kahdessa vuodessa se oli kuitenkin koulutettu ja varustettu sen verran hyvin, että se onnistui valtaamaan serbimilitanteilta alueita kahdessa erillisessä suuressa operaatiossa vuoden 1995 aikana. Asevoimiin kuuluu maavoimat, laivasto ja ilmavoimat.
Ulkopolitiikka

Kroatia liittyi WTO:n jäseneksi 30. marraskuuta 2000. Se anoi Euroopan unionin jäsenyyttä 2003 ja hyväksyttiin virallisesti vuonna 2004 hakijavaltioksi. Jäsenyysneuvottelujen ehtona oli yhteistyö entisen Jugoslavian alueen kansainvälisen rikostuomioistuimen ICTYn kanssa. Liittymisneuvottelut alkoivat syksyllä 2005 samanaikaisesti Turkin kanssa ja päättyivät 2011. 22. tammikuuta 2012 Kroatiassa pidettiin kansanäänestys EU-jäsenyydestä. Äänioikeutetuista 44 % kävi äänestämässä, ja heistä kaksi kolmasosaa kannatti liittymistä Euroopan unioniin. Kroatia on ollut EU:n jäsen 1. heinäkuuta 2013 alkaen.
Aiheesta muualla

Kuvia tai muita tiedostoja aiheesta Kroatian politiikka Wikimedia Commonsissa
Kroatian parlamenttirakennus.
Kroatian piirikunnat.
Oumar Tatam Ly

Oumar Tatam Ly (s. 28. marraskuuta 1963 Pariisi) on malilainen taloustieteilijä. Hän toimi maan pääministerinä vuosina 2013–2014.
Oumar Tatam Ly syntyi matemaatikko Ibrahima Lyn ja historioitsija Ly Madina Tallin perheeseen. Hän suoritti taloushistorian maisterintutkinnon Sorbonnessa ja taloustieteen tutkinnon Cergy-Pontoisen kauppakorkeakoulussa.
Ly aloitti työuransa Maailmanpankissa ja Malin presidentin sihteeristössä ja siirtyi Länsi-Afrikan keskuspankkiin BCEAO:hon vuonna 1994. Hän työskenteli pankin rahoitustoiminnan johtajana vuodesta 2000 ja emissio-, kirjanpito- ja finanssiosaston johtajana vuodesta 2007. Vuoden 2009 alussa Ly nimitettiin BCEAO:n Malin johtajaksi. Vuonna 2012 hänestä tuli pankin johtajan neuvonantaja.
Ly osallistui Ibrahim Boubacar Keïtan talousohjelman laatimiseen vuoden 2013 presidentinvaaleissa. Voitettuaan vaalit Keïta nimitti politiikan ulkopuolelta tulleen Lyn pääministeriksi syyskuussa 2013. Ly jätti eronpyyntönsä huhtikuussa 2014, jolloin Keïta nimitti hänen tilalleen Moussa Maran. Pääministerikautensa jälkeen Ly palasi entiseen tehtäväänsä BCEAO:hon.
Orville Gibson

Orville Gibson vuonna 1910
Orville Gibsonin suunnittelema harppukitara
Orville Gibson (toukokuu 1856 – 19. elokuuta 1918) oli yhdysvaltalainen soitinrakentaja ja Gibson Guitar Corporation -yhtiön perustaja.
Gibson toimi aikaisemmin tarjoilijana mutta alkoi myöhemmin rakentaa soittimia. Hän valmisti muun muassa viulun ja mandoliinin ja suunnitteli kahdenlaisia mandoliinimalleja.
Gibson oli usein sairaalahoidossa vuosien 1907–1911 välillä. Hän kuoli 62-vuotiaana endokardiittiin elokuussa 1918 .
Aiheesta muualla

Kuvia tai muita tiedostoja aiheesta Orville Gibson Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Orville Gibson
Käännös suomeksi
Röyhytattaret

| Röyhytattaret |
| --- | --- |
 Suomenröyhytatar (Aconogonon × fennicum)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Tatarkasvit Polygonaceae
Suku::  Röyhytattaret Aconogonon  (Meisn.) Rchb.
Katso myös
   Röyhytattaret Wikispeciesissä   Röyhytattaret Commonsissa 
Infobox OKNimi-testi OK: 
Röyhytattaret (Aconogonon) oli kasvisuku tatarkasvien heimossa. Nykyisin suku ei enää ole taksonomisessa käytössä, vaan se luokitellaan kurjentattarien synonyymiksi.
Röyhytattaret ovat isokokoisia, monivuotisia ruohoja. Niiden kukintotertut ovat runsas- ja pienikukkaisia. Monia suvun lajeista viljellään koristekasveina.
Lajeja

alppiröyhytatar eli alppitatar (Aconogonon alpinum eli nyk. Koenigia alpina)
idänröyhytatar (Aconogonon polymorphum)
kaitaröyhytatar eli röyhytatar (Aconogonon divaricatum eli Koenigia divaricata)
laavaröyhytatar eli laavatatar (Aconogonon weyrichii eli Koenigia weyrichii)
pikkuröyhytatar (Aconogonon nakaii eli Persicaria nakaii)
seljaröyhytatar (Aconogonon polystachyum eli Koenigia polystachya) (syn. seljatatar Persicaria wallichii)
suomenröyhytatar eli suomentatar (Aconogonon × fennicum, aik. A. alpinum × weyrichii eli Koenigia × fennica) alppiröyhytatar X laavaröyhytatar
syysröyhytatar (Aconogonon molle)
Aiheesta muualla

Finto: Kassu – Kasvien suomenkieliset nimet: Aconogonon
Den virtuella floran: Aconogonon (ruotsiksi)
ITIS: Aconogonon (englanniksi)
Flora of Pakistan: Aconogonon (englanniksi)
Sadali

| Sadali (Sàdili) |
| --- | --- |
 Sijainti Etelä-Sardinian maakunnassa
 Sadali
 Koordinaatit: 39.813°0′0″N, 9.273°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  49,61 km²
Korkeus:  765 m
Väkiluku:  988
Aikavyöhyke:  UTC+1
 – Kesäaika:  UTC+2
Postinumero:  08030
Suuntanumero(t):    0782
Rekisterikilpi:  SU
 
 http://www.comune.sadali.nu.it/ 
Infobox OKVirheellinen NIMI-arvo: 
Sadali (sardiksi Sàdili) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 988 asukasta (vuonna 2016) ja sen pinta-ala on 49,61 neliökilometriä. Se sijaitsee 765 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Sadali Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Pajuskylän työväentalo

| Pajuskylän työväentalo |
| --- | --- |
Sijainti:  Pajuskylä, Pielavesi
Valmistumisvuosi:  1913
Rakennuttaja:  Pajuskylän Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pajuskylän työväentalo oli Pielaveden kunnan Pajuskylässä sijainnut työväentalo. Pajuskylän työväenyhdistys perustettiin vuonna 1909 tai 1910, ja talo valmistui vuonna 1913. Yhdistys lakkautettiin kommunistilakien nojalla vuonna 1931. Valtio huutokauppasi talon, ja sen osti sosialidemokraattinen piiri, joka vuokrasi sen Pielaveden sosialidemokraattiselle työväenyhdistykselle. Talo on sittemmin purettu.
Sami Yli-Sirniö

| Sami Yli-Sirniö |
| --- | --- |
 Sami Yli-Sirniö lavalla Kreatorin kanssa vuonna 2009.
Henkilötiedot
Syntynyt: 10. huhtikuuta 1972 (ikä 52)
Muusikko
Aktiivisena:  1989–
Tyylilajit:  heavy metal, crossover, goottirock, thrash metal
Soittimet:  kitara, sitar
Yhtyeet:  Waltari, Kreator, Barren Earth, In Rags, Nightwish, Tiamat, Grip Inc., Jimsonweed
Aiheesta muualla
www.waltarimusic.com/waltari/personal.php?who=sami
  [ Muokkaa Wikidatassa ] [ ohje ]  
Sami Pekka Olavi Yli-Sirniö (s. 10. huhtikuuta 1972 Helsinki) on suomalainen kitaristi. Hän soittaa saksalaisessa Kreatorissa sekä suomalaisissa Waltarissa ja Barren Earthissa. Hän laulaa myös taustoja Waltarin ja Barren Earthin levyillä.
Aiheesta muualla

Wikimedia Commonsissa on kuvia tai muita tiedostoja aiheesta .
Sami Yli-Sirniön sävellystuotanto Suomen äänitearkistossa (1901–1999)
Sami Yli-Sirniö Encyclopaedia Metallumissa (englanniksi)
Waltari
| --- | --- |
Studioalbumit:   Monk Punk  Torcha!  So Fine!  Big Bang  Yeah! Yeah! Die! Die! Death Metal Symphony in Deep C  Space Avenue  Radium Round  Channel Nordica  Rare Species  Blood Sample  Release Date  Below Zero  Covers All  You Are Waltari  Global Rock 
Kokoelmat:   Pala leipää  Decade  Early Years  The 2nd Decade – In the Cradle  3rd Decade – The Anniversary Edition 
EP:t:   Waltari  Mut hei  Aika tuulee  Back to Persepolis 
Katso myös:  Waltarin diskografia
Larry Charles

Larry Charles Toronton elokuvajuhlilla 2008.
Larry Charles (s. 20. helmikuuta 1956) on yhdysvaltalainen elokuvaohjaaja ja käsikirjoittaja. Hänet tunnetaan parhaiten ohjaamistaan elokuvista Borat (2006), Brüno (2009) ja Diktaattori (2012), joiden pääosassa esiintyi Sacha Baron Cohen.
Charles esiintyi stand up -koomikkona 1970-luvulla kunnes hänet 1980-luvun alussa palkattiin käsikirjoittamaan sketsisarjaa Fridays. 1990-luvulla hän käsikirjoitti lukuisia jaksoja sarjoihin Seinfeld, Hulluna sinuun ja Dilbert. Vuonna 2000 Charles alkoi työskennellä myös ohjaajana ja hän on ohjannut jaksoja Larry Davidin sarjasta Jäitä hattuun. Hän on myös tuottanut muutaman jakson sarjasta Entourage.
Ensimmäisen elokuvansa Masked and Anonymous Charles ohjasi vuonna 2003. Hän käsikirjoitti elokuvan yhdessä Bob Dylanin kanssa salanimillä ja elokuvassa Dylan näytteli myös pääosaa. Nimekkäästä näyttelijäkaartista huolimatta elokuva jäi kuitenkin vähälle huomiolle. Charlesin seuraava ohjaus Borat oli paljon menestyksekkäämpi. Charles korvasi Boratin ohjaajana Todd Phillipsin, joka lähti kesken elokuvan teon. Vuonna 2008 Charles ohjasi Bill Maherin tähdittämän ja käsikirjoittaman humoristisen dokumentin Uskomatonta.
Filmografia ohjaajana

Masked and Anonymous (2003)
Borat (2006)
Uskomatonta (2008)
Brüno (2009)
Diktaattori (2012)
Aiheesta muualla

Larry Charles Internet Movie Databasessa. (englanniksi)
Orvinin vuoret

| Orvinin vuoret> engl. Orvin Mountains, norj. Orvinfjella |
| --- | --- |
 Orvinin vuoriin kuuluvia Conradin vuoria nähtynä Glopekenjäätikön yli vuonna 1995.
Maantiede
Sijainti:  Kuningatar Maudin maa, Etelämanner
Korkein kohta
Nimi:  Sandeggtind Peak
Korkeus meren-pinnan tasosta:  3 055 m
Sijainti:  Conradin vuoret
Orvinin vuoret (engl. Orvin Mountains, norj. Orvinfjella) on yli 100 kilometriä pitkä vuoristo Kuningatar Maudin maalla, Etelämantereella, Wohlthatin vuorten ja Mühlig-Hofmann -vuorten välissä. Vuoriston korkein kohta Sandeggtind Peak (3 055 m) sijaitsee Conradin vuoret -nimisessä osassa Orvinin vuoria. Vuoristo on nimetty Anders Kristian Orvinin mukaan, joka oli Norjan Polaari-instituutin johtaja vuosien 1958 ja 1959 välillä.
Vuoristoon kuuluvat osat

Orvinin vuoret on jaettu alavuoristoihin, joita idästä länteen ovat:
Shcherbakovin vuoret (engl. Shcherbakov Range)
Mount Dallmann
Conradin vuoret (engl. Conrad Mountains)
Gagarinin vuoret (engl. Gagarin Mountains)
Kurzen vuoret (engl. Kurze Mountains)
Drygalskin vuoret (engl. Drygalski Mountains)
Filchnerin vuoret (engl. Filchner Mountains)
Old Stuck-up

Old Stuck-up on Tuomas Veturi -kirjasarjassa esiintynyt huonotapainen dieselveturi. Sen värit ovat sininen ja keltainen.
Old Stuck-up esiintyi Christopher Awdryn vuonna 1984 ilmestyneessä kirjassa James and the Diesel Engines. Siinä Jaska-veturi puhuu Henri-veturille, ettei hän pidä dieseleistä, paitsi heidän rautatien Pontuksesta ja Bearista, joka on samaan aikaan peseytymässä. Tuon jälkeen kerrotaan, että Toiselta rautatieltä saapuu vierailulle dieselveturi.
Pian Old Stuck-up saapuu ja huomaa, että tallissa asuu höyryvetureita ja jumittautuu ulos sekä kieltäytyy liikkumasta. Pontus ja Jaska joiden on määrä esitellä paikkoja taas ovat Stuck-upille vihaisia ja he puhuvat tälle vihaisina.
Aamulla, kun kaikki ovat lähteneet hommiinsa Old Stuck-up päättää lähteä liikkeelle, mutta liukastuu öljyisillä kiskoilla, joilla Pontus ja Bear ovat äskettäin olleet. Old Stuck-up menee rymisten seinän läpi takapihalle. Kukaan ei loukkautunut ja kun Old Stuck-up on saatu ylös, hän lähtee samoin tein takaisin kotiinsa. Tuon jälkeen muut ovat iloisina tallissaan ja sanovat, että herra päätarkastaja kutsuu kaikkia dieseleitä hyödyllisiksi, mutta sellaiseksi hän ei kutsunut Stuck-upia.
Oumarou Ganda

Oumarou Ganda (k. 1. tammikuuta 1981 Niamey) oli nigeriläinen elokuvaohjaaja. Hänen tunnetuimpiin ohjauksiinsa kuuluu elokuva Le Wazzou polygame, jolla hän voitti afrikkalaisen FESPACO-elokuvajuhlien ensimmäistä kertaa vuonna 1972 jaetun pääpalkinnon, kultaisen Yennagan oriin.
Aiheesta muualla

Oumarou Ganda Internet Movie Databasessa. (englanniksi)
Director Oumarou Ganda, Niger (englanniksi) (trigon-film.org)
Oumou Sangare

Oumou Sangare, 2024
Oumou Sangare (s. 25. helmikuuta 1968) on malilainen muusikko.
Sangare syntyi Bamakossa wassouloulaislähtöisen perheen tyttäreksi. Hän esiintyi vuonna 1986 Euroopassa sekä Karibialla ja sai 21-vuotiaana osakseen kansainvälistä menestystä albumilla Moussoulou. Hän on myöhemmän uransa aikana tehnyt musiikillista yhteistyötä muiden muassa Baaba Maalin, Boukman Eksperyansin sekä Femi Kutin kanssa.
Sangare on voittanut mm. Kora-palkinnon. Moussoulouta ovat seuranneet julkaisut Ko Sira (1993), Worotan (1996) ja Oumou (2003). Timbuktu (2022).
Aiheesta muualla

Oumou Sangare (englanniksi)
Paleopatologia

Paleopatologia (eng. paleopathology) on muinaisia sairauksia ja niiden kehitystä historian halki tutkiva tieteenala. Paleopatologisten tutkimusten päätavoitteina on selvittää sekä ymmärtää erilaisten tautien historiaa, kuten niiden roolia menneisyyden ihmispopulaatioiden muutoksissa. Tutkimuksissa muun muassa osteologisten löydösten pohjalta kerätyn tiedon avulla pystytään ennustamaan sairauksien mahdollista kehityskulkua nykypopulaatiossa ja vaikutuksia tulevaisuudessa.
Roy Harper (sarjakuvahahmo)

| Roy Harper |
| --- | --- |
 Roy Harper Arsenalin roolissa.
Luoja(t):  Speedy: Mort Weisinger George Papp Arsenal: Marv Wolfman Tom Grummett Red Arrow: Mark Waid Alex Ross
Kustantamo:  DC Comics
Ensiesiintyminen:  Speedy: More Fun Comics nro 73 (marraskuu 1941) Arsenal: The New Titans nro 99 (heinäkuu 1993) Red Arrow: Kingdom Come nro 2 (kesäkuu 1996)
Henkilötiedot
Oikea nimi:  Roy William Harper Jr.
Pituus:  180 cm
Paino:  88 kg
Ryhmäsidokset:  Teinititaanit
Edelliset ryhmäsidokset:  Oikeuden Puolustajat Suicide Squad Checkmate Outsiders The Outlaws
Henkilöllisyydet:  Speedy, Arsenal, Red Arrow
Voimat:  Taitava jousiampuja, tarkka-ampuja, kamppailulajien taitaja
Roy Harper on DC Comicsin sarjakuvissa esiintyvä kuvitteellinen sankari ja Vihreän Nuolen apuri. Mort Weisingerin ja George Pappin luoma hahmo esiintyi ensimmäisen kerran vuoden 1941 More Fun Comics -sarjakuvan numerossa 73. Harper aloitti Speedy nimisenä sankarina, joka toimi Vihreän Nuolen teiniapurina. Hän on mentorinsa tapaan taitava jousiampuja ja kamppailulajien taitaja. Myöhemmin varttuessaan aikuiseksi hän on toiminut Arsenal ja Red Arrow nimisenä sankarina, joka kuuluu pääosin Teinititaaneihin. Harper on toiminut Suicide Squad-, Outsiders- ja The Outlaws -ryhmien jäsenenä. Harperilla on Lian-niminen tytär yhdessä Jade Nguyenin eli Cheshiren kanssa.
Harper oli mukana Shazam-palkitussa Vihreä Lyhty/Vihreä Nuoli -sarjakuvan tarinassa "Snowbirds Don't Fly", jossa käsiteltiin hahmon taistelua huumeriippuvuudesta. Tarina oli aikanaan iso hetki sarjakuvissa käsiteltyään enemmän aikuismaisempaa aihetta. 2013 ComicsAlliance listasi hahmon sijalle 50 "Seksikkäimmät mieshahmot sarjakuvissa.
Muissa medioissa > Animaatio > The Superman/Aquaman Hour of Adventure

Roy Harper esiintyi ensimmäisen kerran televisiossa The Superman/Aquaman Hour of Adventure -ohjelman Teinititaanien jaksoissa. Hahmo oli Speedyn roolissa, jossa hänen äänenään toimi Pat Harrington, Jr.
Muissa medioissa > Animaatio > Teen Titans

Roy Harper esiintyi Speedyna Teen Titans -sarjassa vierailevana hahmona vuosina 2004–2005, jolloin hahmon äänenä oli Mike Erwin. Hän ei ollut aluksi Teinititaani ensi esiintymisessään jaksossa ”Winner Take All”, jossa hän taisteli eräässä turnauksessa Robinia vastaan. Myöhemmin Harper liittyi Teinititaanien sisarryhmään Titans East, jossa olivat myös Vesipoika, Bumblebee ja Más y Menos.